EkBass/fiwiki-20250220-pages-articles huggingface dataset:
Faisal Ali Warabe

Faisal Ali Warabe (somaliksi: Faysal Cali Waraabe, arabiaksi: فيصل علي ورابي; syntynyt 1948),oikealta nimeltään Faisal Ali Farah, on somalimaalainen poliitikko. Hän oli ehdokkaana Somalimaan kesäkuussa 2010 pidetyissä presidentinvaaleissa. Vaaleissa Warabe tuli toiseksi. Hän oli ehdokkaana myös 13. marraskuuta 2017 pidetyissä presidentinvaaleissa. Pääehdokkaita oli kolme, joista myös Abdirahman Irro on asunut Suomessa. Faisal opiskeli nuorena Neuvostoliitossa ja valmistui diplomi-insinööriksi Leningradista vuonna 1973. Valmistumisensa jälkeen Faisal työskenteli Somaliassa johtajana rakennusvirastossa ja julkisten töiden ministeriössä. Faisal pakeni perheineen Somalian sisällissotaa ensin Moskovaan, mistä tuli Suomeen vuonna 1990. He päätyivät ensin Porvoon vastaanottokeskukseen, ja myöhemmin he muuttivat Espoon Leppävaaraan, missä perheellä on yhä asunto. 12\. syyskuuta 1992 joukko somalimiehiä perusti Hakaniemessä Ucid-puolueen, jonka puheenjohtaja Warabesta tuli. Faisal Ali Waraben mukaan ajatus puolueen perustamisesta syntyi Kulttuurikeskus Caisassa Helsingissä. Puolue kannattaa pohjoismaista hyvinvointimallia. Abdirahman Irrosta tuli puolueen varapuheenjohtaja. Vuonna 2012 hän jätti Ucid-puolueen ja perusti oman Wadani-puolueensa (Kansallispuolue). Warabe haluaisi viedä suomalaisen toimeentulotuen mallin Somalimaahan. Warabe ja Abdirahman Irro olivat kaksi seuratuinta ehdokasta vuoden 2017 presidentinvaalitaistelussa Somalimaassa. Faisal Ali Warabe opiskeli sosiaalipolitiikkaa Helsingin yliopistossa vuosina 1996–2001 ja perusti Suomen Sosiaalidemokraattisen puolueen sisälle somalien puolueosaston. Suomen kansalaisuuden hän sai vuonna 1999. Warabe puhuu ansioluettelonsa mukaan somaliaa, arabiaa, englantia, venäjää ja suomea. == Pojan videoesiintyminen 2014 == Faisalin poika, Sayid Hussein Feisal Ali, esiintyi ääri-islamilaisen ISIS-järjestön jihadistivideolla kehuen järjestöä ja sen toimintaa vuonna 2014. Hän kehotti ilmeisesti Raqqassa Syyriassa kuvatulla videolla suomalaisia liittymään ISIS:n perustamaan kalifaattiin. Myöhemmin Warabe vahvisti poikansa kuolleen. == Lähteet == == Aiheesta muualla == * Kansallisbiografia Luokka:Suomen Sosialidemokraattisen Puolueen poliitikot Luokka:Suomen somalit Luokka:Somalimaalaiset henkilöt Luokka:Vuonna 1948 syntyneet Luokka:Elävät henkilöt
Rautahammas (James Bond)

Rautahammas (joissakin suomennoksissa Rautaleuka, Leuat tai Kita, alkuperäiseltä nimeltään Jaws) on yksi James Bondin pahimmista vihollisista. Hänet tunnetaan suuresta koostaan sekä vahvoista metallisista hampaistaan, joilla hän pystyy puraisemaan esimerkiksi vahvan vaijerin poikki. Elokuvissa roolia esitti 218-senttinen Richard Kiel, joka kärsi akromegaliasta. Rautahammas esiintyi ensimmäisen kerran elokuvassa 007 rakastettuni, jossa hän toimi Karl Strombergin kätyrinä. Hän kohtasi Bondin elokuvan aikana kolmesti. Viimeisellä kerralla Bond pudotti hänet haialtaaseen, mutta Rautahammas selvisi puremalla tiikerihain kuoliaaksi. Hahmon toinen esiintyminen oli elokuvassa Kuuraketti, jossa hän esiintyi ensin elokuvan introssa ja myöhemmin Hugo Draxin kätyrinä. Rautahammas kuitenkin kääntyi Draxia vastaan, sillä tämä olisi tappanut hänet sekä aiemmin tapaamansa tyttöystävän Dollyn. Rautahammas liittoutui Bondin kanssa auttaen häntä pakenemaan avaruusasemalta. Hahmo sanoo elokuvan aikana vain yhden repliikin, joka on ”Well, here's to us”. Rautahammas esiintyy myös eräissä James Bond -videopeleissä, kuten Everything or Nothing -pelissä. == Lähteet == Luokka:James Bond -hahmot Luokka:Kuvitteelliset salamurhaajat Luokka:Kuvitteelliset rikolliset Luokka:Seulonnan keskeiset artikkelit
Hankasammalet

Hankasammalet (Riccia) on maksasammaliin kuuluva suku. Siihen kuuluu 10 Suomessa esiintyvää lajia. == Suomessa esiintyvät hankasammallajit == *Riccia beyrichiana – etelänhankasammal *Riccia bifurca – peltohankasammal *Riccia canaliculata – uurrehankasammal *Riccia cavernosa – kolohankasammal tai reikähankasammal *Riccia ciliata – ripsihankasammal *Riccia fluitans – kelluhankasammal *Riccia glauca – ojahankasammal *Riccia huebeneriana – rutahankasammal *Riccia rhenana – verkkohankasammal *Riccia sorocarpa – ruusukehankasammal == Lähteet == == Aiheesta muualla == *ITIS: Riccia *United States Department of Agriculture (USDA): Riccia Luokka:Keuhkosammalet (lahko)
Gautrain

Gautrain on 80 kilometrin pituinen paikallisjunajärjestelmä Gautengissa, Etelä-Afrikassa. Järjestelmä yhdistää Johannesburgin, Pretorian, Ekurhulenin ja O. R. Tambon kansainvälisen lentoaseman. Gautrainin tarkoitus on vähentää ruuhkia Johannesburg–Pretoria-metropolialueen Metrorail-verkossa ja tieliikenteessä. Gautrainin rakentaminen aloitettiin vuonna 2006, ja verkoston ensimmäinen osuus välillä Sandton–O. R. Tambon kansainvälinen lentoasema avattiin 8. kesäkuuta 2010. Osuus Rosebank–Pretoria-Hatfield avattiin 2. elokuuta 2011. Toistaiseksi viimeinen osuus välillä Rosebank–Johannesburg otettiin viivästyksien jälkeen käyttöön vasta 7. kesäkuuta 2012. Osuuden valmistumista oli viivästyttänyt tunneleihin valunut vesi. == Asemat == Rautatiellä on kymmenen asemaa. *Hatfield *Pretoria *Centurion *Midrand *Rhodesfield *O. R. Tambon kansainvälinen lentoasema *Marlboro *Sandton *Rosebank *Johannesburg Park Station == Lähteet == ==Aiheesta muualla== *Virallinen sivusto Luokka:Etelä-Afrikan rautatieliikenne Luokka:Paikallisjunaverkot Luokka:Pretoria Luokka:Johannesburg Luokka:2010
Hailuodon vaakuna

Hailuodon vaakuna on Hailuodon kunnan tunnus. Vaakunan aihe kuvaa saarikunnan elinkeinoa. Vaakunan selitys on ”sinisessä kentässä hopeinen merihankain.” Vaakunan on suunnitellut Teuvo-Pentti Pakkala, Hailuodon kunnanvaltuusto hyväksyi sen kokouksessaan 28. huhtikuuta 1966. Sisäasiainministeriö vahvisti vaakunan käyttöön 19. joulukuuta samana vuonna. == Lähteet == * * Hailuoto Vaakuna
Alpheus Cutler

John Alpheus Cutler (29. helmikuuta 1784 – 10. elokuuta 1864) oli eräs varhaisista myöhempien aikojen pyhien liikkeen johtajista. Profeetta Joseph Smithin kuoleman jälkeen hän monien muiden tavoin perusti oman yhteisönsä, Kristuksen kirkon (cutlerilaiset), joka on säilynyt pienenä ryhmänä tähän päivään asti. Cutler Upper Lislessä, New Yorkin osavaltiossa, 29. helmikuuta 1784. Hänen vaimonsa Lois Lathrop oli kaukaista sukua mormonismin perustajalle Joseph Smithille. Cutler liittyi Kristuksen kirkkoon, mikä oli Smithin perustaman yhteisön alkuperäinen nimi, jo kirkon perustamisvuonna 1833. Hänestä tuli pian eräs kirkon johtavista virkailijoista, joka muiden muassa otti osaa Kirtlandin temppelin suunnitteluun ja rakentamistyöhön. Nauvoon vuosina hän kuului Myöhempien Aikojen Pyhien Jeesuksen Kristuksen kirkon sisäpiiriin, nk. voideltujen koorumiin, joka oli saanut vastaanottaa ensimmäisenä endaumenttiseremonian. Hieman ennen kuolemaansa 27. kesäkuuta 1844 Joseph Smith kutsui Cutlerin saarnaamaan evankeliumia laamanilaisten eli intiaanien parissa - työ, jolla katsottiin olevan tärkeä pelastushistoriallinen merkitys. Joseph Smithin kuoleman jälkeen Cutler pysyi ensin uskollisena kahdentoista apostolin koorumin johtajalle Brigham Youngille, joka kutsui hänet mukaansa organisoimaan pyhien muuttoa Illinoisista Kalliovuorten yli Suuren suolajärven laaksoon nykyiseen Utahiin. Cutler suostui ensiksi, mutta katsoi sitten työnsä intiaanien parissa tärkeämmäksi. Tämä johti välirikkoon hänen ja Youngin välillä. Cutler erotettiin Myöhempien Aikojen Pyhien Jeesuksen Kristuksen kirkosta 20. huhtikuuta 1851. Tämän jälkeen Cutler, joka seuraajineen oli asettunut asumaan Iowaan, perusti 19. syyskuuta 1853 oman kirkon, Kristuksen kirkon, jonka jäseniä kutsuttiin cutlerilaisiksi. Cutler väitti, että Jumala oli hylännyt Myöhempien Aikojen Pyhien Jeesuksen Kristuksen kirkon jo Smithin kauden loppuvaiheilla tämän "rikosten" takia, minkä johdosta kirkko tuli järjestää uudelleen. Cutler kertoi saaneensa asiaa koskevan ilmoituksen Jumalalta. Hän katsoi myös, että hänellä oli ainoana maan päällä Jumalan palauttaman pappeuden avaimet. 1860-luvun alussa cutlerilaisten luona vieraili useaan otteeseen Reorganisoidun Myöhempien Aikojen Pyhien Jeesuksen Kristuksen kirkon lähetyssaarnaajia, joiden työn johdosta useat Cutlerin seuraajat liittyivät kyseiseen kirkkoon. Heidän joukossaan oli Cutlerin oma poika Thaddeus. Cutler kuoli 10. elokuuta 1864, minkä jälkeen hänelle uskollisina pysyneet seuraajat muuttivat Minnesotaan. == Lähteet == Luokka:Mormonit
Emotive

__NOTOC__ Emotive (tyyliteltynä eMOTIVe) on yhdysvaltalaisen rockyhtyeen A Perfect Circle kolmas studioalbumi, joka julkaistiin 2. marraskuuta 2004 levymerkillä Virgin Records. Se sisältää 10 coveria joiden melodiat on muutettu. "Passive" on cover Tapeworm-yhtyeen kappaleesta "Vacant"."Counting Bodies Like Sheep to the Rhythm of the War Drums" on uusi versio A Perfect Circlen omasta kappaleesta "Pet". Albumi debytoi Yhdysvalloissa Billboard 200 -listan toisella sijalla. == Kappaleet == # # # # # # # # # # # # == Arvostelut == * AllMusic: AllMusic review * Desibeli.net: * Imperiumi: 8-/10 * Metacritic: 62/100Metacritic: Reviews for eMOTIVe by A Perfect Circle * Soundi: == Lähteet == Luokka:Vuoden 2004 albumit Luokka:A Perfect Circlen albumit Luokka:Cover-albumit
Juhana Herttuan lukio

Juhana Herttuan lukio oli turkulainen lukio, joka oli yksi Suomen kolmesta ilmaisutaidon lukiosta eli erikoistunut opettamaan draamaa ja mediaa. Juhana Herttuan lukio perustettiin Juhana Herttuan yhteiskoulun nimellä vuonna 1959. Virallisen erikoistehtävän lukio sai vuonna 1995, mutta erikoistuneita kursseja oli jo tarjolla aikaisemmin 1990-luvulla. 1. elokuuta 2013 Juhana Herttuan lukio ja Turun Klassikon lukio yhdistyivät Turun klassilliseksi lukioksi. Ilmaisulinja jatkuu klassillisessa lukiossa. 2020 keväällä koulu suljettiin huonon sisäilman takia ja toiminnot siirrettiin väistötiloihin. Syksyllä 2021 entisen Topeliuksen yläasteen oppilaat siirrettiin Tallimäen kentälle rakennettuihin tilaelementteihin. == Katso myös == * Luettelo erityisen koulutustehtävän saaneista lukioista ==Lähteet== Luokka:Turun lukiot Luokka:IX kaupunginosa Luokka:Entiset suomalaiset oppilaitokset
Jäätelökesä

Jäätelökesä on yksi tunnetuimpia Maarit Hurmerinnan levyttämiä kappaleita. Sami Hurmerinnan säveltämä ja Mikko Alatalon sanoittama laulu on Maaritin albumilta Siivet saan vuodelta 1978. ==Lähteet== Luokka:Maarit Luokka:Vuoden 1978 kappaleet Luokka:Suomalaiset popkappaleet
Heaven and Hell (kappale)

Heaven and Hell on Black Sabbath -yhtyeen kappale vuoden 1980 studioalbumilta Heaven and Hell, jonka todennäköisesti tunnetuin raita se on. Kappale koostuu useasta osasta, mikä tekee siitä tyyliltään progressiivisen. Sävellys on merkitty yhtyeen yhdessä tekemäksi, sanoitus on laulusolisti Ronnie James Dion käsialaa. Black Sabbathin tuolloisen laulusolistin ja kappaleen kirjoittajan Ronnie James Dion mukaan kappale kertoo jokaisen ihmisen kyvystä valita hyvän ja pahan tekemisen väliltä; ihmisillä on ikään kuin Taivas ja Helvetti sisällään. Dio myös piti kappaletta yhtenä suosikeistaan. Black Sabbathin lisäksi kappaletta konserteissa esittivät myös Dion sooloyhtye sekä Dio- johtoisen Black Sabbathin jäsenten uusi yhtye Heaven and Hell. Live- esityksissä kappaletta oli tavallisesti pidennetty yleisön huudatuksilla ja pidennetyillä sooloilla: esimerkiksi Black Sabbathin Live Evil -livealbumilla ”Heaven and Helliin” oli yhdistetty yhtyeen toinen kappale ”The Sign of the Southern Cross”, jolloin yhdistetyn raidan kesto nousi lähemmäs kahtakymmentä minuuttia. Monissa myöhemmissä esityksissä Dio lisäsi kappaleeseen kaksi säkeistöä, jotka jatkoivat taivas ja helvetti -symboliikkaa kertomalla enkelin ja demonin ilmaantumisesta tarinan kertojan luo. Tällainen esitys kuullaan mm. Dion Holy Diver Live ja Heaven and Hell -yhtyeen Live from Radio City Music Hall -albumeilla, joista jälkimmäisessä pidennetyt osiot kasvattavat kappaleen studioversion alkuperäistä pituutta lähes kymmenellä minuutilla. Kappale on saavuttanut arvostusta kriitikoiden piirissä. Se pääsi sijalle 11 Martin Popoffin kirjassa The Top 500 Heavy Metal Songs of All Time, VH1 puolestaan listasi sen kaikkien aikojen 81. parhaaksi hard rock -kappaleeksi. ”Heaven and Hellistä” on tehnyt coverin muun muassa liechtensteinilainen metalliyhtye Elis. Pelkästään suomenkielisiä Black Sabbath -käännöksiä esittävä Sapattivuosi-yhtye puolestaan julkaisi kappaleen nimellä ”Tuli ja maa” vuoden 2009 albumillaan Ihmisen merkki. ==Lähteet== Luokka:Black Sabbathin kappaleet Luokka:Vuoden 1980 kappaleet
Kevin Alejandro

Kevin Michael Alejandro (s. 7. huhtikuuta 1976 San Antonio, Texas) on yhdysvaltalainen näyttelijä. Alejandro tunnetaan parhaiten Santosin roolista sarjasta Ruma Betty, Jesus Velasquezin roolista sarjasta True Blood ja Nate Morettan roolista sarjasta Southland. Hän on tehnyt monia vierailevia rooleja muun muassa televisiosarjoissa Yli synkän virran, 24, Tunteita ja tuoksuja, Alias, Näkijä, Sleeper Cell, Shark ja Weeds. == Lähteet == * == Aiheesta muualla == * Luokka:Yhdysvaltalaiset televisionäyttelijät Luokka:Amerikanmeksikolaiset Luokka:Vuonna 1976 syntyneet Luokka:Elävät henkilöt
Jalkapallon Afrikan-mestaruuskilpailut 1984

Jalkapallon Afrikan-mestaruuskilpailut 1984 Joukkueet 8 (Yhdestä maanosasta) Isäntämaa Norsunluurannikko Ajankohta 4. maaliskuuta 1984 - 18. maaliskuuta 1984 Mitalistit - Kulta - Hopea - Pronssi Ottelut 16 Maalit 39 (keskiarvo 2,44) Paras maalintekijä Taher Abouzaid, 4 maalia Paras pelaaja Théophile Abega 14\. jalkapallon Afrikan-mestaruuskilpailut pelattiin Norsunluurannikossa 4.–18. maaliskuuta 1984. Turnauksen voitti ensimmäistä kertaa Kamerun. == Alkulohkot == === Lohko A Abidjan=== === Lohko B Bouaké=== == Pudotuspelit == {{Turnauspuu4 | 14.3 | (rp.)| 2 (7) | | 2 (8) | 14.3 | (rp.)| 0 (4) | | 0 (5) | 17.3 | | 3 | | 1 | 21.3 | | 3 | | 1 }} === Välierät === \--------- === Pronssiottelu === === Loppuottelu === Vuoden 1984 Afrikan-mestaruuskilpailuiden voittaja: KAMERUN Ensimmäinen mestaruus == Maalipörssi == 4 maalia * Taher Abouzaid 3 maalia * Théophile Abega 2 maalia * Lakhdar Belloumi * Bonaventure Djonkep * Clement Temile == Tähdistöjoukkue == Maalivahti Puolustajat Keskikenttäpelaajat Hyökkääjät {| class=black width=100% | Joseph-Antoine Bell Luokka:Jalkapallon Afrikan-mestaruuskilpailut Afrikan-mestaruuskilpailut 1984 Afrikan-mestaruuskilpailut
NBA Jam 2001

NBA Jam 2001 on Acclaimin kehittämä ja julkaisema videopeli vuodelta 2000. Siinä on mukana kaikki NBA:n 29 joukkuetta ja niiden pelaajat kaudelta 2001-2002. Lisäksi mukana on lukittavia joukkueita, kuten tulokasjoukkue, sekä itäisen ja läntisen konferenssin tähdistöjoukkueet. Pelissä oli myös tiettyjen pelaajien tunnusliikkeet kuten Karl Malonen yhden käden donkkaus ja Jason Kiddin harhautukset.NBA Jam 2001 Acclaim Sports Viitattu 2.8.2010 == Lähteet == Luokka:NBA Jam Luokka:Vuoden 2000 videopelit Luokka:Game Boy Color -pelit
Pelastussuunnitelma

Pelastussuunnitelma on inhimillisen toimintaympäristön dokumentti, jonka tarkoituksena on toimia turvallisuuden ohjenuorana. Pelastussuunnitelma pohjautuu pelastuslain (379/2011)Pelastuslaki ja valtioneuvoston asetuksen pelastustoimesta (407/2011)Valtioneuvoston asetus pelastustoimesta velvoitteeseen laatia onnettomuuksien ennaltaehkäisyyn ja vaaratilanteissa toimimiseen ohjaava dokumentti. Pelastussuunnitelma laaditaan käyttötarkoituksen ja toimintaympäristön mukaiseksi. Tämän vuoksi pelastussuunnitelman sisällölle ja esitystavalle ei voida antaa yhtä mallia ja esimerkiksi ulkoilmakonsertin pelastussuunnitelma eroaa merkittävästi asuinkiinteistön pelastussuunnitelmasta. == Kohteet, joista laadittava pelastussuunnitelma == Pelastuslaissa ja asetuksessa määritetään muun muassa seuraavat pelastussuunnitelman laadintavelvollisuuden piirissä olevat kohteet: * asuinrakennukset, joissa on vähintään kolme asuinhuoneistoa * suuret ja korkean riskin yleisötapahtumat * teollisuuden rakennukset * maatilat ja maatalousrakennukset, kuten navetat * päiväkodit, koulut ja oppilaitokset * sairaalat ja muut terveydenhuollon rakennukset * yli 100 metriä pitkät yleiset tunnelit * kauppakeskukset ja myymälät, jotka ylittävät 400 m² * toimivaltaisen viranomaisen erikseen määrittämä kohde Tilastokeskuksen Rakennukset ja kesämökit 2012 -tilaston mukaan Suomessa on yhteensä 135 780 rivi-, ketju- ja asuinkerrostaloa, joihin pelastussuunnitelma tulee laatia.Tilastokeskus: Rakennukset ja kesämökit 2012 == Pelastussuunnitelman sisältö == Pelastussuunnittelun periaatteisiin kuuluu toimintaympäristön huomioon ottaminen sekä kohdekohtaisuuden korostaminen riskien arvioinnissa ja annetuissa toimintaohjeissa. Pelastuslain alaisen pelastussuunnitelman tulee vähimmillään sisältää selostus: * vaarojen ja riskien arvioinnin johtopäätelmistä * rakennuksen ja toiminnassa käytettävien tilojen turvallisuusjärjestelyistä * asukkaille ja muille henkilöille annettavista ohjeista onnettomuuksien ehkäisemiseksi sekä onnettomuus- ja vaaratilanteissa toimimiseksi * mahdollisista muista kohteen omatoimiseen varautumiseen liittyvistä toimenpiteistä. == Lähteet == Luokka:Palo- ja pelastustoimi
Locarnon elokuvajuhlat

Locarnon elokuvajuhlat () on kansainvälinen elokuvajuhla, joka on järjestetty vuodesta 1946 vuosittain Locarnossa, Sveitsissä. Juhla on Cannesin ja Venetsian jälkeen ja yhdessä Karlovy Varyn kanssa vanhimpia elokuvajuhlia. Juhlan päätapahtumiin kuuluva tilaisuus järjestetään ulkoilmateatterissa Piazza Grandella, jonne mahtuu yli 8 000 katsojaa. Sen valkokangas on maailman suurimpia ulkoilmakankaita (26×14 metriä). Juhlassa jaettava pääpalkinto on Kultainen leopardi (Pardo d’oro), joka myönnetään kansainvälisen kilpailun parhaalle elokuvalle. Muita palkintoja ovat Kunnia-Leopardi (Pardo d'onore) merkittävästä urasta sekä yleisön äänestämä palkinto Prix du Public UBS. Locarnon elokuvajuhlassa on kautta sen historian löydetty uusia suuntauksia ja se on ollut alkuna monien ohjaajien ja näyttelijöiden uralle. Vaikka juhla keskittyy elokuviin, ei tähtiin ja glamouriin, juhlan vieraina on ollut runsaasti elokuva-alan merkkihenkilöitä, kuten Rose McGowan, John Malkovich, Susan Sarandon, Michel Piccoli, Robert Rodriguez, Anthony Hopkins, Ken Loach, Gus Van Sant, Christian Slater, Wim Wenders, Terry Gilliam, Abbas Kiarostami, Aki Kaurismäki, Frank Oz, Adam Shankman, Aleksandr Sokurov, Mike Leigh, Dario Fo, Carmen Maura ja Bud Spencer. ==Aiheesta muualla== *Locarnon kansainvälisten elokuvajuhlien sivusto *Locarnon kansainväliset elokuvajuhlat IMDb:ssä Luokka:Elokuvajuhlat Luokka:Sveitsin elokuva Luokka:Sveitsin tapahtumat Luokka:Locarno
Kotiopetus (mormonismi)

Myöhempien aikojen pyhien Jeesuksen Kristuksen kirkossa jokaisella perheellä tai yksittäisellä jäsenellä on kaksi miesjäsentä kotiopettajina, joilla on pappeus. Yleensä toisella kotiopettajista on korkeampi Melkisedekin pappeus ja toisella alempi Aaronin pappeus. Toinen kotiopettajista on siis joko vanhin tai ylipappi, toinen taas pappi tai opettaja. Seurakunnan kotiopetustyö on piispan ja piispakunnan vastuulla. Myös seurakunnassa palvelevat lähetyssaarnaajat toimivat usein kotiopettajina. Kotiopettajat vierailevat jokaisen jäsenen kodissa kuukausittain ja keskustelevat perheen tai henkilön kanssa jostain hengellisestä aiheesta ja pitävät rukouksen. He myös usein tiedustelevat perheen tarpeista ja pyrkivät auttamaan tai vievät viestin pappeusjohtajille, jotka voivat järjestää perheessä tarvittavaa apua tai tukea. Perheelle annettava apu voi olla hengellistä tai aineellista, heidän luonaan voidaan käydä esimerkiksi auttamassa kotitöissä. Kotiopetustuokio kestää yleensä noin puolesta tunnista tuntiin. Kirkon Apuyhdistyksellä on vastaavanlainen ohjelma, jota kutsutaan kotikäyntityöksi. Jokaisella seurakunnan naisella eli Apuyhdistyksen jäsenellä on kaksi kotikäyntiopettajaa (tai kotikäyntisisarta), jotka vierailevat tai ovat yhteydessä häneen kuukausittain. Huhtikuun 1. päivänä 2018 kirkon profeetta Russell M. Nelson ilmoitti kirkon yleiskonferenssissa, että kotiopetus ja kotikäyntiopetus nykyisessä muodossaan lopetetaan ja korvataan uudenlaisella palvelutyöllä. Luokka:Mormonismin käytännöt‎
The Pretender (albumi)

The Pretender on yhdysvaltalaisen laulaja-lauluntekijä Jackson Brownen studioalbumi vuodelta 1976. Levyn on tuottanut Jon Landau ja julkaissut Los Angelesissa toimiva Elektra / Asylum / Nonesuch Records, joka kuuluu Warner Communicationsille. Kappaleen "Linda Paloma" äänitti Greg Ladanyi, ja muut kappaleet äänitti John Haeny apunaan Paul Black. Lisä-äänitykset on tehnyt Mark Howlett ja miksaukset Ladanyi apunaan Dennis Kirk. Kappaleen "Sleep's Dark and Silent Gate" on kuitenkin miksannut Val Garay. Albumi on äänitetty Sunset Sound -studiossa ja miksattu Sound Factory -studiossa Aphex Aural Exciter -laitteella. Masteroinnin on tehnyt Bernie Grundman A&M;–studiossa. Etukannen valokuvan on tuottanut Tom Kelley Studios ja takakannen valokuvat ovat Jackson Brownelta, Howard Burkelta ja Peter Goldenilta. Levykannen suunnittelija on Gary Burden. Kiitoksissa on mainittu Tony Lane, levyllä soittava Lowell George, Valerie Carter, Elizabeth Reynolds, David Geffen ja kappaleen "Linda Paloma" osalta Van Dyke Parks. == Kappaleet == Sivu 1 # The Fuse # Your Bright Baby Blues # Linda Paloma # Here Come Those Tears Again Sivu 2 # The Only Child # Daddy's Tune # Sleep's Dark and Silent Gate # The Pretender Kappaleet on tehnyt Jackson Browne ja julkaissut Swallow Turn Music ja WB Music Corp., paitsi että kappaleen "Here Come Those Tears Again" toinen tekijä on Nancy Farnsworth ja julkaisijat edellä mainittujen lisäksi Open Window Music ja Warner-Tamerlane Publishing Corp. == Muusikot == * Russel Kunkel – rummut (A1) * Leland Sklar – basso (A1, B2-4) * Craig Doerge – piano (A1, B2-4) * David Lindley – slidekitara (A1, B2), viulu (B1) * Jim Gordon – rummut (A2, A4) * Chuck Rainey – basso (A2, B1) * Roy Bittan – piano (A2) * Jackson Browne – laulu, akustinen kitara (A2) * Lowell George – slidekitara (A1), taustalaulu (A1) * Billy Payne – urut (A2), piano (A4, B1) * Luis F. Damian – vijuella, kitara ja taustalaulu (A3) * Roberto Gutierrez – guitaron, viulu ja taustalaulu (A3) * Arthur Gerst – harppu, taustalaulu ja sovitus (A3) * Bob Glaub – basso (A4) * Fred Tackett – sähkökitara (A4, B2-4), akustinen kitara (A4, B1, B3-4) * John Hall – kitarasoolo (A4) * Mike Utley – urut (A4) * Bonnie Raitt – taustalaulu (A4) * Rosemary Butler – taustalaulu (A4) * Jon Landau – "satunnaiset nuotit" (A4) * Jeff Porcaro – rummut (B1-4) * Albert Lee – sähkökitara (B1) * Gary Coleman – lyömäsoittimet (B1) * John David Souther – taustalaulu (B1) * Don Henley – taustalaulu (B1) * Waddy – oikeanpuoleinen kitara (B2) * Jim Horn – puhaltimet ja puhallinsovitus (B2) * Chuck Finley – puhaltimet (B2) * Dick Hyde – puhaltimet (B2) * Quitman Dennit – puhaltimet (B2) * David Campbell – jousisovitukset (B3-4) * David Crosby – taustalaulu (B4) * Graham Nash – taustalaulu (B4) Bonnie Raitt ja Lowell George esiintyvät levy-yhtiönsä Warner Bros. Records suosiollisella luvalla. Graham Nash ja David Crosby esiintyvät yhtiöiden ABC Records, Atlantic Records ja Polydor International GmbH luvalla. == Lähteet == * Jackson Browne MC The Pretender (Asylum TC-51079, 1976) Luokka:Vuoden 1976 albumit Luokka:Jackson Brownen albumit
Atherstone (täsmennyssivu)

Atherstone tarkoittaa seuraavia asioita: *Atherstone, englantilainen kaupunki *Atherstone Town FC, jalkapalloseura *RAF Atherstone, Britannian kuninkaallisten ilmavoimien käytöstä poistettu lentotukikohta *Edwin Atherstone, kirjailija *William Guybon Atherstone, geologi ja eteläafrikkalainen poliitikko ;Britannian kuninkaallinen laivasto * HMS Atherstone (1916), Racecourse-luokan miinanraivaaja * HMS Atherstone (L05), Hunt-luokan saattuehävittäjä * HMS Atherstone (M38), Hunt-luokan miinantorjunta-alus
HMS Abergavenny

HMS Abergavenny oli Britannian kuninkaallisen laivaston neljännen luokan alus. Se oli alun perin Englannin Itä-Intian kauppakomppanian Earl of Abergavenny, jonka Amiraliteetti lunasti 1795. == Palvelus == Itä-Intian komppanian edustaja William Dent ja kapteeni John Wordsworth tekivät aluksella kaksi edestakaista matkaa Kiinaan. Alus lähti ensimmäisen kerran tammikuussa 1790, jolloin se saapui 7. kesäkuuta Bombayhin Intiaan. Se jatkoi matkaansa 8. elokuuta, minkä jälkeen se pääsi 3. lokakuuta määränpäähänsä Kiinassa. Alus palasi 19. elokuuta 1791 kotimaahan. Toiselle matkalleen alus lähti 22. toukokuuta 1793 Spitheadistä Manilan kautta Kiinaan, josta se lähti paluumatkalle 17. maaliskuuta 1794. Se saapui syyskuun lopulla 1794 Northfleetiin Kentiin. Amiraliteetti lunasti 1795 Earl of Abergavennyn nimeten sen HMS Abergavennyksi. Aluksen päällikkönä oli kesäkuussa 1795 E. T. Smith, jonka johtamana se purjehti Corkiin varustettavaksi joukkojenkuljetusalukseksi. Alus kuljetti joukkoja Santo Domingoon osana amiraali Christianin retkeä. Tehtävästä vapauduttuaan alus oli 1796-1807 Port Royalissa Jamaikalla ensin vartiolaivana ja sittemmin lippulaivana vuoteen 1799, jona aikana se osallistui 9. toukokuuta 1798 Ranskan tasavaltalaisjoukkojen evakuointiin Port au Princestä, St. Marcista ja Arcahayesta ennen alueen siirtymistä brittien hallintaanNaval History of Great Britain Vol II . Alus myytiin romutettavaksi 1807. ==Lähteet== * * === Viitteet === == Aiheesta muualla == *Naval Database - HMS Abergavenny Luokka:Kuninkaallisen laivaston purjelaivat
Chinese imperial dog

Chinese imperial dog on yhdysvaltalainen koirarotu. ==Ulkonäkö== Chinese imperial dog muistuttaa japanese chiniä, joskin sillä on pidempi kuono ja hieman pidempi ja matalampi runko. Korvat ovat riippuvat ja häntä hapsuttunut ja selän ylle kiertyvä. Karvapeite on pitkä ja puuvillamainen. Väritys on lähes aina mustavalkoinen – vaikka muitakin värejä esiintyy, ne ovat erittäin harvinaisia. Chinese imperial dog on kiinteärakenteinen, hyväluustoinen ja lihaksikas koira, jonka rakenne on tasapainossa koon kanssa. Sillä on kurttuiset kasvot ja lyhyt kuono. Sen katse on suloinen, isosilmäinen ja viaton. Karvapeite trimmataan säännöllisesti pentumaisen näköiseksi. Rodulla esiintyy neljä eri kokoluokkaa: Giant, Classic, Miniature ja Sleeve. Pienimmät yksilöt saavuttavat vain 8 cm säkäkorkeuden ja painavat vain 700 grammaa. Rodun pienin mahdollinen säkäkorkeus on siis säkäkorkeuden alarajan "maailmanennätys", koska toista 8 cm korkeaa rotua ei ole olemassa. Koska kookkaimmat yksilöt ovat kuitenkin 36 cm korkeita ja painavat 9 kiloa, rodusta tuskin voidaan keskimäärin puhua maailman pienimpänä koirana. ==Luonne ja käyttäytyminen== Chinese imperial dogin käyttötarkoitus on toimia perheen lemmikkinä ja seurakoirana. Se on temperamenttinen, iloinen, leikkisä, hellä ja rakastava, ja sen luonne sopii ihanteellisesti sen tehtävään. Se on älykäs, seurallinen, kaikkia kohtaan luottavainen ja energinen pikkukoira, joka on tyytyväinen myös istuessaan hiljaa sylissä niin kauan kuin sen annetaan. Se on vilkas ja yhteistyöhaluinen yhdistettynä pienoiseen itsenäisyyteen. Aktiviteetin tarve on sinänsä vähäinen, vaikka koira rakastaakin leikkimistä. Kouluttaminen on helppoa, sillä se on miellyttämisenhaluinen. ==Alkuperä== Chinese imperial dogin esi-isiä jalostettiin alun perin keisarillisessa palatsissa, missä aatelisto kantoi pienimpiä yksilöitä kaapujensa hihoissa. Nykyinen rotu syntyi kuitenkin Yhdysvalloissa, missä paikallinen kasvattaja astutti japanese chinin "temppelikoirauroksella". Tästä syntyi alku uuden rodun kehittämiselle.Morris, Desmond. Dogs - The Ultimate Dictionary of Over 1000 Dog Breeds, s. 558-559. Trafalgar Square, 2008: North Pomfret, Vermont. ==Lähteet== ==Aiheesta muualla== * Chinese Imperial Dog Club Luokka:Yhdysvaltalaiset koirarodut Luokka:FCI:n ulkopuoliset rodut Luokka:Kääpiökoirat
Jalkapallon Afrikan-mestaruuskilpailut 1986

Jalkapallon Afrikan-mestaruuskilpailut 1986 Joukkueet 8 (Yhdestä maanosasta) Isäntämaa Egypti Ajankohta 7. maaliskuuta 1986 - 21. maaliskuuta 1986 Mitalistit - Kulta - Hopea - Pronssi Ottelut 16 Maalit 31 (keskiarvo 1,94) Paras maalintekijä Roger Milla, 4 maalia Paras pelaaja Roger Milla 15\. jalkapallon Afrikan-mestaruuskilpailut pelattiin Egyptissä 7.–21. maaliskuuta 1986. Turnauksen voitti kolmatta kertaa isäntämaa Egypti. == Alkulohkot == === Lohko A Kairo=== === Lohko B Aleksandria=== == Pudotuspelit == {{Turnauspuu4 | 17.3 | | 1 | | 0 | 17.3 | | 1 | | 0 | 21.3 | (rp.)| 0 (5) | | 0 (4) | 20.3 | | 3 | | 2 }} === Välierät === \--------- === Pronssiottelu === === Loppuottelu === Vuoden 1986 Afrikan-mestaruuskilpailuiden voittaja: EGYPTI Kolmas mestaruus == Maalipörssi == 4 maalia * Roger Milla 3 maalia * Abdoulaye Traoré * Taher Abouzaid == Tähdistöjoukkue == Maalivahti Puolustajat Keskikenttäpelaajat Hyökkääjät {| class=black width=100% | Thomas Nkono Luokka:Jalkapallon Afrikan-mestaruuskilpailut Afrikan-mestaruuskilpailut 1986 Afrikan-mestaruuskilpailut Luokka:Kairon urheilu
Plantagenet

Plantagenet oli yksi Englannin keskiaikaisista hallitsijasuvuista. Suku polveutui Anjou-suvusta ja hallitsi Englantia sekä osia Ranskaa vuosina 1154–1399. Sukua kutsutaan joskus myös Angevin-hallitsijasuvuksi. Tämän jälkeen suku jakautui Lancasterin ja Yorkin haaroiksi, jotka hallitsivat Englantia vuoteen 1485 saakka. Englannin kuninkaista 14 kuuluu Plantagenet- sukuun, mikäli mukaan lasketaan Lancaster- ja York-sukuhaarojen kuninkaat. Plantagenet-suvun perusti Henrik II:n isä Anjoun kreivi Gottfried V (k. 1151), sittemmin Normandian herttua, jonka päähineessä olleesta väriherneen oksan latinankielisestä nimestä suku sai nimensä. == Ruusujen sodat ja sen seuraukset == Plantagenet-suvun hajaannus alkoi Edvard III:n valtakauden jälkeen. Edvardilla oli suuri määrä lapsia, ja lasten solmimat avioliitot vaikuttivat merkittävällä tavalla vallanperimysriitoihin. Näitä vallanperimyssotia kutsutaan nimellä ruusujen sodat. Edvard III:n perijä, Edvard Musta Prinssi, kuoli vuotta ennen isäänsä. Hänellä oli vain yksi poika, Rikhard II, joka seurasi valtaistuimella isoisäänsä. Rikhardin kuoltua lapsettomana vuonna 1399 tämä sukuhaara sammui. Kuninkaaksi nousi Edvard III:n neljännen pojan Juhana Gentin poika Henrik IV. Juhana Gent oli Lancasterin herttua, ja Henrik IV oli ensimmäinen Lancaster-sukuhaaran kuningas. York- sukuhaaran perustaja oli Edvard III:n viides poika, Yorkin herttua Edmund Langley. Sukuhaarasta tuli vallantavoittelija kuitenkin vasta Rikhard Plantagenetin myötä, sillä Rikhard polveutui kahdesta Edvard III:n pojasta, isänsä puolelta Edmund Langleysta ja äitinsä puolelta Clarencen herttuasta Lionel Antwerpeniläisestä, joka oli Edvard III:n kolmas poika. Kun Henrik VI sairastui, hänen kaukainen serkkunsa Rikhard Plantagenet nousi sijaishallitsijaksi. Rikhard ei kuitenkaan suostunut luopumaan vallasta, jolloin alkoivat ruusujen sodat ja Plantagenet jakautui kilpaileviin haaroihin, York-sukuun ja Lancaster-sukuun. Rikhardin poika Edvard IV oli ensimmäinen York-sukuinen kuningas ja häntä seurasi valtaistuimelle hänen vanhin poikansa Edvard V, jonka hänen setänsä Rikhard III kuitenkin todennäköisesti tappoi nousten itse kuninkaaksi. Rikhardin ainoa lancasterilainen uhka oli Henrik Tudor, jolla oli äitinsä puolelta vaatimus kruunuun, tosin heikko ja alun perin laittoman sukulinjan kautta. Henrik sai koottua armeijan ja Rikhard lyötiin Bosworthin taistelussa vuonna 1485. Henrik nousi valtaistuimelle nimellä Henrik VII ja nai Yorkin Elisabetin, joka oli Edvard IV:n tytär ja Edvard V:n sisar. Kilpailevat sukuhaarat yhdistyivät uuden Tudor-suvun alle ja Henrik varmisti jälkeläistensä aseman valtaistuimelle. == Plantagenet-suvun kuninkaat == * Henrik II (1154–1189) * Rikhard I Leijonamieli (1189–1199) * Juhana Maaton (1199–1216) * Henrik III (1216–1272) * Edvard I (1272–1307) * Edvard II (1307–1327) * Edvard III (1327–1377) * Rikhard II (1377–1399) Lancasterin ja Yorkin dynastioiden kuninkaat kuuluivat myös Plantagenet-sukuun, mutta heistä on omat artikkelinsa. == Lähteet == == Aiheesta muualla == Luokka:Englannin keskiaika Luokka:Britannian hallitsijasuvut Luokka:Seulonnan keskeiset artikkelit
Tyvimukula

Tyvimukula on kasvin maanalaisen varren tyven mukula, joka toimii varastoelimenä. Se on toisin sanoen lyhyt, pystysuunnassa kasvava maavarsi.Tieteen termipankki 21.2.2022: Kasvitiede: Tyvimukula. Kasvien mukuloita jaetaan alatyyppeihin sen mukaan, mistä osasta ne kehittyvät. Maavarren yläpuolelle, maan pinnalle syntyvää mukulaa kutsutaan puolestaan varsimukulaksi eli bulbiksi ja varsiosan alapuolelle maan alle juuristo-osan alkuun kehittyvää mukulaa kutsutaan juurimukulaksi. Tyvimukula on tyypillinen monille tropiikin kausivihannille vehkakasveille, kuten alokasiat, pökkövehkat, taarot ja kaakaotaarot. Eräitä näistä viljellään juureksina. Monet koristekasvina viljellyt kurjenmiekkakasvit, kuten sahramit eli krookukset, miekkaliljat, freesiat ja osa kurjenmiekoista kasvattavat lehtensä ja kukinnot tyvimukuloista. == Lähteet == == Katso myös == * sipuli Luokka:Kasviorganologia
Åkviksundetin silta

Åkviksundetin silta on teräsbetoninen kotelopalkkisilta Pohjois-Norjassa, Nordlandin läänissä. Sillan pituus on 285 metriä ja se ylittää Åkviksundetin salmen yhdistäen Dønnan ja Staulenin saaret toisiinsa. Sillan keskijänne on 135 metriä ja molemmat reunajänteet 75 metriä. Åkviksundetin silta avattiin 19. kesäkuuta kesäkuussa 1999 ja sen avasi kuningas Harald V. == Lähteet == Luokka:Norjan tieliikennesillat Luokka:Nordlandin läänin liikenne Luokka:Herøy Luokka:Dønna
John K. Terres

John Kenneth Terres (17. joulukuuta 1905 Philadelphia, Pennsylvania – 8. joulukuuta 2006) oli yhdysvaltalainen luonnontieteilijä ja kirjailija. Terres syntyi Philadelphiassa mutta vietti nuoruutensa maatilalla New Jerseyssä. Hän opiskeli State Teachers Collegessa Indianassa Pennsylvaniassa, sekä Cornellin yliopistossa ja New Yorkin yliopistossa. Vuonna 1986 Pohjois-Carolinan yliopisto nimitti hänet kunniatohtoriksi. Vuonna 1971 hänelle myönnettiin John Burroughs Medal kirjasta From Laurel Hill to Siler’s Bog, jossa hän kirjoittaa tutkimuksistaan Mason Farm Biological Reserve’issä, joka on osa Pohjois- Carolinan kasvitieteellisestä puutarhasta (North Carolina Botanical Garden). Terres toimitti Audubon Societyn julkaisua Audubon Magazine kahdentoista vuoden ajan (1948–1960). Vuonna 1958 hän laati artikkelin Empire State Buildingin yövalaistuksesta, jossa hän vaati sammuttamaan rakennuksen massiivisen valaistuksen lintujen syysmuuton ajaksi syys-marraskuussa, koska joka syksy tuhansia muuttolintuja sokaistui sen valoissa ja törmäsi rakennukseen. Vuonna 1955 Terres havaitsi kaksi nykyisin mahdollisesti hävinnyttä rämetulikärkeä Floridassa. Hän piti havainnon salassa 30 vuoden ajan.Terresin haastattelu (The Southern Nature Project) Terres oli kirjoittamassa yli viittäkymmentä teosta. == Teoksia == * John K. Terres (1953): Songbirds in Your Garden. New York: Thomas Y. Crowell Company. * John K. Terres (1960): The Wonders I See. Philadelphia, Pennsylvania: Lippincott. * John K. Terres (1969): From Laurel Hill to Siler’s Bog: The Walking Adventures of a Naturalist Chapel Hill, North Carolina: University of North Carolina Press. * John K. Terres (1980): How Birds Fly. New York. Harper and Row. * John K. Terres (1980): The Audubon Society Encyclopedia of North American Birds. New York: Knopf. == Lähteet == * John K. Terres Papers (Thomas J. Dodd Research Center) === Viitteet === Luokka:Yhdysvaltalaiset ornitologit Luokka:Vuonna 1905 syntyneet Luokka:Vuonna 2006 kuolleet
Now (Flamin' Groovies)

Now on Flamin' Groovies -yhtyeen studioalbumi vuodelta 1978. Sen on tuottanut ja äänittänyt Dave Edmunds ja julkaissut Phonogram-levy-yhtiö Sire-merkillä. Levy on äänitetty Rockfield-studioilla Länsi-Walesin Monmouthissa. Kappaleen "Don't Put Me On" laulumiksaus on kuitenkin tehty Lontoossa Eden-studioilla. Levykannen valokuvan yhtyeestä on ottanut Tom Sheehan ja takakannen valokuvan kitaroista Armand Haye. Taidesuunnittelija on Sara Batho. == Kappaleet == Sivu 1 # Feel a Whole Lot Better (Gene Clark) # Between the Lines (Jordan / Wilson) # Move It (Ian Samwell) # Take Me Back (Jordan / Wilson) # Reminiscing (King Curtis) # Good Laugh Mun (Jordan / Wilson / Edmunds) Sivu 2 # All I Wanted (Jordan / Wilson) # Ups and Downs (Lindsey / Melcher) # Yeah My Baby (Jordan / Wilson / Edmunds) # House of Blue Lights (Chuck Miller) # Don’t Put Me On (Jordan / Wilson) # There's a Place (Lennon / McCartney) Levypussiin on painettu yhtyeen omien kappaleiden "Between the Lines", "Don’t Put Me On", "Take Me Back", "All I Wanted", "Yeah My Baby" ja "Good Laugh Mun" sanat. Toisella puolella on valokuva yhtyeestä. Kappaleiden julkaisijat ovat Lakeview Music (A1), Copyright Control (A2, A4, B1, B4, B5), Multimood Music (A3), MCPS (A5), Copyright Control / Rock Music Co. Ltd. (A6, B3), Sunbury Music (B2) sekä Northern Songs (B6). == Muusikot == * Cyril Jordan: soolo/rytmikitara, mellotron, laulu * Chris Wilson: laulu, rytmikitara, cembalo * Mike Wilhelm: soolo/rytmikitara * George Alexander: basso, laulu * David Wright: rummut Kaikki lyömäsoittimet: David, Chris, George. * Dave Edmunds: piano ja kitara kappaleella "Move It" sekä piano ja laulu kappaleella "Yeah My Baby" == Lähteet == * Flamin' Groovies LP Now (Sire 9103 333, 1978) Luokka: Vuoden 1978 albumit Luokka:Yhdysvaltalaiset rockalbumit
Juurakko

thumb|Puun juurakko. Juurakko tarkoittaa yleiskielessä puun juuriston jykevintä osaaKielitoimiston sanakirja, Kotimaisten kielten tutkimuskeskus 2006, ISBN 952-5446-20-4. eli kantoa ja siihen liittyviä järeitä juuria. Varsinainen runko ei siihen kuulu, vaan juurakko ulottuu ylimmän juurenniskan kohdalle.Otavan iso tietosanakirja, Otava 1960–1965, hakusana juurakko. Kasvitieteessä juurakko tarkoittaa versokasvin monivuotista maanalaista vartta, joka on sisältämänsä vararavinnon vuoksi heikosti paksuuntunut.Uusi tietosanakirja, Tietosanakirja oy 1960–1966, hakusana juurakko.Rauno Tirri et al.: Biologian sanakirja, Otava 2003, ISBN 951-1-17618-8, hakusana juurakko. Se on muodostunut varsista eli siinä on sekä juuria että lehtiä. Juurakko on siis eri asia kuin juuristo, joka on muodostunut vain juurista. Juurakko on joko vaakasuora vaakajuurakko eli maavarsi tai pystyjuurakko. Muunlaisia maavarsia ovat maarönsyt, sipuliversot ja mukulavarsi. Juurakon pitkä, moninivelinen ja lyhytnivelvälinen rankaosa on siitä lähteviä juuria paksumpi.Otavan iso tietosanakirja, hakusana maavarsi. Juurakon pituuskasvu tapahtuu haarajatkoisesti tai varsijatkoisesti samalla kun vanhin osa lahoaa. Vaakasuora eli suikertava juurakko on tavallisesti kokonaan maanpinnan alapuolella kasvaen sivusuunnassa. Pystyjuurakko kasvaa kohtisuoraan tai hieman viistoon maanpintaa vastaan ja sen yläosassa on usein kasvulehtiä. Yleensä juurakko haaroo vain vähän. Tästä kasvutavasta poikkeavat kuitenkin eräät saprofyyttiset kämmekkäkasvit. ==Lähteet== Luokka:Kasviorganologia
Åselistraumenin silta

Åselistraumenin silta on Fylkesvei 17:n palkkisilta Bodøn kaupungissa, Pohjois-Norjassa. Vuosina 1979–1980 rakennetun sillan pituus on 200 metriä ja se ylittää Ålistraumenin. Betonisessa sillassa on 7 aukkoa, joista maatukiin rajoittuvat ovat pituudeltaan 25 metriä ja muut 30 metriä. Sillan kaksi palkkia ovat jälkijännitettyjä betonipalkkeja, joiden leveys on 0,3 metriä ja korkeus 1,6 metriä. == Katso myös == * Luettelo Norjan silloista == Lähteet == == Aiheesta muualla == Luokka:Norjan tieliikennesillat Luokka:Bodø Luokka:Nordlandin läänin liikenne Luokka:Palkkisillat Luokka:Betoniarkkitehtuuri
Ullasundin silta

Ullasundin silta on Haramin kunnassa, Länsi-Norjassa sijaitseva palkkisilta. Alkuperäinen silta avattiin liikenteelle vuonna 1969, mutta se purettiin pois 29 vuotta myöhemmin suolaisen meriveden aiheutettua sillan betoni- ja rautarakenteisiin vaurioita. Myöhemmin paikalle rakennettiin uusi silta. == Katso myös == * Luettelo Norjan silloista Luokka:Norjan tieliikennesillat Luokka:Møren ja Romsdalin läänin liikenne Luokka:Haram Luokka:Palkkisillat
Mätäs

Mätäs tarkoittaa yleiskielessä pientä, pehmeää maanpinnan osaa, joka ulottuu ympäristöään ylemmäksi.Spectrum, WSOY 1976–1983, ISBN 951-0-07239-7. Tällainen pieni maan kohoama voi olla esimerkiksi heinä- tai sammalkasvuston muodostama tai vaikkapa puolukkamätäs.Iso tietosanakirja, WSOY 1995–1997, ISBN 951-0-20153-7. Kasvitieteessä mätäs tarkoittaa joillekin monivuotisille heinämäisille kasveille tyypillistä kasvumuotoa, jossa on vierekkäin useita lyhyestä maavarresta haarautuneita ilmaversoiksi kasvaneita haaroja.Uusi tietosanakirja, Tietosanakirja oy 1960–1966. Kyseessä on sympodiaalinen haarautumistyyppi, jossa päärangan tilalle ajoittain kasvaa nuorempi haara. Mättäässä siis pystyjuurakko haaroo sympodiaalisesti.Rauno Tirri et al.: Biologian sanakirja, Otava 2003, ISBN 951-1-17618-8, hakusanat mätäs ja sympodiaalinen. Tuppaiksi nimitetään tiiviitä mättäitä, jollaisia esiintyy jäkälillä ja tupasvillalla. Mätäs-nimitystä käytetään myös samannäköisistä sammalkasvustoista. Kasvin luokittelu mätästäväksi tai sellaiseksi, jolla on runsashaarainen, vaakasuora maaverso, on melko suhteellista. ==Lähteet== Luokka:Kasviorganologia
The 5 Satins Sing Their Greatest Hits

The 5 Satins Sing Their Greatest Hits on Connecticutin New Havenissa 1950-luvulla perustetun lauluyhtye The Five Satinsin tuotannosta koostettu albumi. Yhtye on ollut toiminnassa vielä ainakin 1980-luvulla. Yhtyeen tunnetuimpia kappaleita ovat "In the Still of the Night" ja "To the Aisle". Jälkimmäisessä Fred Parrisin tilalla ykköslaulajana oli Bill Baker, kun Parris oli suorittamassa asevelvollisuuttaan. Kappale kuultiin myös Svengijengi '62 -elokuvan soundtrackilla. Levyn on julkaissut Lost Nite Records, joka on toiminut Narberthissa, Philadelphiassa. Sen Collectables-sarjassa on ilmestynyt useita muitakin lauluyhtyelevytyksiä. Levyn esittelytekstin on tehnyt Charlie Horner, joka on pitänyt lauantaisin klo 13-15 Philadelpiassa lähetettyä radio-ohjelmaa "The Rhythm & Blues Program", WXPN 88.9 FM. == Kappaleet == Sivu 1 # "In the Still of the Night" (Parris) Angel Mus. (BMI) # "Shadows" (Parris) Angel Mus. (BMI) # "Wonderful Girl" (Freeman) Angel Mus. (BMI) # "I'll Be Seeing You" (Kahal - Fain) Williamson Mus. (ASCAP) # "The Masquarade Is Over" (Wrubel - Magidson) DeSylva, Brown, & Henderson (ASCAP) # "Oh Happy Day" (Howard - Reed) Bregman, Vocco, Cohn (ASCAP) # "A Million to One" (E. Greines) Angel Mus. (BMI) Sivu 2 # "To the Aisle" (Weiner - Smith) Wemar Mus. (BMI) # "All Mine" (Parris) Wall Mus. (BMI) # "Our Anniversary" (Freeman - Murphy) Angel Mus. (BMI) # "Do You Remember" (Grant) Slotkin (BMI) # "Candlelight" (Parris) Angel Mus. (BMI) # "The Time" (Parris) Angel Mus. (BMI) # "Wishing Ring" (Hopkins - Parris) Angel & Safety Mus. (BMI) == The Five Satins -lauluyhtyeen jäseniä == * Fred Parris * Jim Freeman * Lou Peebles * Eddie Martin * Stanley Dortch * Bill Baker == Lähteet == * The 5 Satins LP Sing Their Greatest Hits (Lost Nite Records Collectables COL 5017) Luokka:Vuoden 1982 kokoelma-albumit Luokka:Yhdysvaltalaiset albumit
Living and Dying in 3/4 Time

Living and Dying in 3/4 Time on yhdysvaltalaisen Jimmy Buffettin studioalbumi. Sen on tuottanut Don Gant ja julkaissut Euroopassa ABC Records vuonna 1975. Levy on äänitetty lokakuussa 1973 Nashvillessä Tennesseessä Woodland Sound Studiossa. Äänittäjänä on ollut David McKinley, masteroijana Bob Swoell ja miksaajana Tommy Semmes. Etukannen valokuvan on ottanut Guy Dela Valdene ja takakannen haikuvan Gil Drake. Taiteilija on Rick Bibby. Levy on valmistettu Italiassa ja kannen on painanut Grafica Centonze – Como. == Kappaleet == Kappaleet on tehnyt Jimmy Buffett ellei suluissa ole toisin mainittu. Sivu 1 # Pencil Thin Mustache - 2:49 # Come Monday - 3:08 # Ringling, Ringling - 2:33 # Brahma Fear - 4:05 # Brand New Country Star (J. Buffett - V. Arnold) - 2:43 # Livingston's Gone to Texas - 3:29 Sivu 2 # The Wino and I Know - 3:01 # West Nashville Grand Ballroom Gown - 2:35 # Saxophones - 3:18 # Ballad of Spider John (W. A. Ramsey) - 4:27 # God's Own Drunk (Lord Buckley) - 6:20 == The Second Coral Reefer Band == * Jimmy Buffett: akustinen kitara * Reggie Young: sähkökitara (soolo) * Lanny Fiel: akustinen, sähkö- ja slidekitara * Doyle Gresham: pedal steel * Tommy Cogbill: basso * Mike Utley: kosketinsoittimet * Sammy Creason: rummut * Greg "Fingers" Taylor: huuliharppu * Ferrell Morris: congat, vibrafoni Taustalaulu: Don Gant, Buzz Cason ja Bergen White. Jouset ja puhaltimet on sovittanut Bergen White. Puhaltimet kappaleella "Saxophones": Billy Puett. == Lähteet == * Jimmy Buffett LP Living and Dying in 3/4 Time (ABC Records 3C 064 95479, 1975) Luokka:Vuoden 1974 albumit Luokka:Yhdysvaltalaiset albumit
Rollbar

Rollbar on kuvitteellinen robotti Transformers-universumissa, joka kuuluu hyviin Autobotteihin. ==The Transformers== Rollbar on animaatiosarjassa yksi Throttleboteista. ==Transformers: Armada== Transformers: Armadassa Rollbar on Decepticoneja vakoilleen Autobotti Scavengerin Mini-Con. ==Elokuvasarja== Rollbar on Autobotti, joka ei esiinny Michael Bayn ohjaamissa Transformers-elokuvissa, mutta hänestä on tehty leluja. ===Transformers: Kaatuneiden kosto=== Elokuvaan Transformers: Kaatuneiden kosto pohjautuvissa leluissa Rollbar muuntautuu kuljetusautoksi. ===Transformers – Tuhon aikakausi=== Rollbarista on tehty elokuvaan Transformers – Tuhon aikakausi pohjautuviin leluihin uusi versio, joka muuntautuu Chevrolet Sonic RS -ralli-autoksi. Rollbar ei esiinny tässäkään elokuvassa, mutta hänen ajoneuvomuotonsa nähdään irlantilaisen ralliautoilijan ja Tessa Yeagerin poikaystävän, Shane Dysonin, autona.‘Transformers 4′ Sonic RS Unveiled By Michael Bay | Variety ==Lähteet== == Aiheesta muualla == *Lisätietoa Rollbarista TFWIKI.Netissä, Transformers-aiheisesta wikiassa Luokka:Autobotit Luokka:Mini-Conit
The Flower Book

The Flower Book on Émilie Simonin kokoelma-albumi, joka on julkaistu ainoastaan Yhdysvalloissa ja Kanadassa. Levy sisältää kaksi uutta versiota kappaleista "I Wanna Be Your Dog" ja "Desert". == Kappaleet == Suluissa alkuperäinen albumi. # Song of the Storm (La marche de l’empereur) # I Wanna Be Your Dog # Dame De Lotus (Végétal) # Desert (English version) # Fleur De Saison (Végétal) # Le Vieil Amant (Végétal) # Sweet Blossom (Végétal) # Rose Hybride De Thé (Végétal) # Never Fall in Love (Végétal) # Flowers(Émilie Simon) # Il Pleut (Émilie Simon) # Swimming (Végétal) # In the Lake (Végétal) # My Old Friend (Végétal) # To the Dancers in the Rain (Émilie Simon) == Arvostelut == * Allmusic: Allmusic review == Aiheesta muualla == * The Flower Book discogs.com -sivustolla == Lähteet == Luokka:Vuoden 2006 kokoelma-albumit Luokka:Ranskalaiset elektronisen musiikin albumit
Tazinlahti

thumb|200px|Tazinlahti punaisella korostettuna. Tazinlahti () on Karanmeren Obinlahteen yhtyvä matala lahti Gydan ja Tazin niemimaiden välillä. Sen pituus on noin 330 kilometriä ja leveys lahden suulla 45 kilometriä. Matalilla rannoilla on tundrakasvillisuutta. Vuoroveden vaihtelu on 0,7 metriä. Lahteen laskevat Taz, Pur ja Messojaha -joet. ==Lähteet== Luokka:Karanmeri Luokka:Venäjän lahdet Luokka:Pohjoisen jäämeren lahdet Luokka:Jamalin Nenetsia
Tazin niemimaa

Tazin niemimaa () on niemimaa Länsi-Siperian alangon pohjoisosassa Venäjällä. Se sijaitsee Obinlahden ja Tazinlahden välillä Jamalin Nenetsiassa. Niemimaan pituus on noin 200 kilometriä, keskimääräinen leveys sata kilometriä ja korkeus noin sata metriä. Tundrakasvillisuuden peittämä tasainen niemimaa laskeutuu idässä loivasti Tazinlahteen, kun taas läntinen Obinlahden ranta on jyrkkä. ==Lähteet== Luokka:Jamalin Nenetsia Luokka:Venäjän niemimaat
NWOBHM (albumi)

__NOTOC__ NWOBHM on Darkthronen kolmas EP-levy. Se julkaistiin heinäkuussa 2007 levymerkillä Peaceville Records. Kappale "Bad Attitude" on julkaistu aikaisemmin Forebyggende Krieg -singlellä. == Kappaleet == # # # # == Kokoonpano == * Nocturno Culto – kitara, bassokitara, laulu * Fenriz – kitara, rummut, laulu == Arvostelut == * Imperiumi.net: Imperiumi.net: Levyarvio == Lähteet == == Aiheesta muualla == * * NWOBHM discogs.com -sivustolla Luokka:Vuoden 2007 EP:t Luokka:Darkthronen albumit
Drammenin silta

Drammenin silta on Drammenin kaupungissa, Etelä-Norjassa sijaitseva kotelopalkkisilta. Silta koostuu kahdesta rinnakkaisesta sillasta. Ensimmäinen silta avattiin liikenteelle vuonna 1975, sen pituus on 1 892 m. Sillassa on 41 jännettä, joista pisin on 60 m. Vuonna 2005 sillan rinnalle rakennettiin toinen silta ensimmäisen sillan vierelle. Toisen sillan pituus on 1 900 metriä ja sen jännevälien pituus on 34–60 metriä. Toinen silta avattiin liikenteelle vuonna 2007. Siltakokonaisuus on nelikaistainen ja sen kautta kulkee Eurooppatie E18. Sillan levityksen yhteydessä molempien siltojen alapinta verhoiltiin yhtenäisellä alumiinipaneloinnilla. Toisen sillan valmistuttua ensimmäinen silta peruskorjattiin. == Lähteet == == Aiheesta muualla == Luokka:Norjan tieliikennesillat Luokka:Buskerudin läänin liikenne Luokka:Drammen